Druviena vald

Druviena vald (läti keeles Druvienas pagasts, latgali keeles Druvīnys pogosts) on vald Lätis Gulbene piirkonnas. Vald piirneb sama piirkonna Lizumsi, Ranka ja Tirza vallaga, Madona piirkonna Liezēre ja Cesvaine vallaga ning Cēsise piirkonna Jaunpiebalga vallaga.

Valla pindala on 67,6 km². 2016. aasta seisuga elas seal 513 inimest. Valla keskus on Druviena küla, vallavanem on Juris Graumanis.

 Ajalugu 

Aastal 1935 oli vallas 1130 elanikku. Aastal 1945 moodustati vallas Druviena külanõukogu, mis aastal 1947 likvideeriti, aastal 1949 aga likvideeriti vald ja külanõukogu moodustati taas. Aastal 1990 muudeti külanõukogu vallaks. 2009. aastast kuulub vald Gulbene piirkonda.

 Loodus 

Vald asub Vidzeme kõrgustikul. Tähtsaim jõgi on Tirza jõgi.

Looduskaitse all on Druviena lehis ja kolm Druviena alleed.

 Kaitstavad mälestised 

Kultuurimälestistest on riikliku kaitse all Druviena vallakool. Regionaalse kaitse all on Druviena kultuurimaja, Silmači keskaegne kalmistu ja Ziemeļi muinaskalmed. Kohaliku kaitse all on Druviena mõisakompleks (sealhulgas häärber ja teenijatemaja ning sellega kokku ehitatud laut ja tall) ja Pērlese vesiveski.

 Asustus 

Aastal 2011 elas vallas 470 lätlast, 11 venelast, 1 valgevenelane, 3 ukrainlast, 4 poolakat ja 2 leedulast.Ethnic composition of Latvia 2011 

Valla külad:

 Küla  Küla tüüp  Elanike arv Dravnieki  mazciems   Druviena  ciems  242 (2025) Kanciņi  mazciems    Ķempi  mazciems   Mazvasaraudzi  mazciems   Mežkleivas  mazciems  ~15 (2004) Mežlaskumi  mazciems    Murāni  mazciems    Pērlis  mazciems    Prēdeļi  mazciems   ~7 (2008) Saltupe  mazciems   Silmači  mazciems   ~22 (2008) Svilāre  mazciems   Ziemeļi  mazciems   ~16 (2008) Tirzieši  mazciems    Tīrumkleivas  mazciems   ~15 (2008) Trušļi  mazciems   
Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Kategooria:Läti vallad
Kategooria:Gulbene piirkond